Et tysk kampfly fra Anden Verdenskrig skal nu udstilles i Aalborg. Det er fundet på havets bund kun 100 meter fra stranden. Der er tale om det tyske og sjældne Heinkel HE-219. Det eneste andet eksempel af flyet findes i USA. Ole Gårdbo Christensen så selv flyet styrte ned i 1945. Han var dengang seks år gammel. - Pludselig dukkede den op. Men bare 1500 meter senere stoppede lyden, fortæller Ole Gårdbo Christensen til TV2/Nord om episoden. Nordjyden forstår dog ikke den ekstra opmærksom på det sjældne fly. - Nu har den ligget der i 77 år. Så lad den da være, siger Ole Gårdbo Christensen med et smil på læben. Fundet af kampflyet overrasker derfor også Ib Lødsel fra Danmarks Flyvehistoriske Selskab. - Man har kendt til vraget i 25 år, men her i efteråret kom landingsstellet til syne. Landingsstellet er ligesom fingeraftryk hos et menneske, men jeg havde svært ved at tro, at vi havde et så sjældent fly liggende i Danmark, siger Ib Lødsel. Ib Lødsel satte derfor straks i gang med at få bjærgningstilladelse, og i går begyndte bjærgningen af alle vragdelene. - Mennesker, der ved noget om fly, vil med det samme sige, at det er et fantastisk fund, fortæller Ib Lødsel. Det Holstebro-baserede firma JD-Contractor, stod for den praktiske del med at få alle delene op til overfladen igen. Flyet er i dag blevet transporteret fra Hirtshals til Garnisonsmuseet i Aalborg. Her er det blevet rengjort og skal fremover udstilles.
Kampflyet Heinkel HE-219 skal udstilles i Aalborg efter flere årtier på havets bund. OPDATERET 16.34